Държавен вестник, бр. 110, 2025 г., стр. 137

БРОЙ  110	
Д Ъ Р Ж А В Е Н  В Е С Т Н И К 	
СТР.  137  
1. Изисквания към кандидатите  
1.1. Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация 
съгласно Закона за професионалното образование и обучение. 
За придобиване на трета степен на професионална квалификация по професията 
„Технологии на фармацевтични и парфюмерийно-козметични продукти“ от Списъка на 
професиите за професионално образование и обучение, утвърден от министъра на 
образованието и науката със Заповед № РД09-2230 от 09.08.2024 г., изискванията за 
входящото минимално образователно равнище към кандидатите са: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или придобито средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
Завършилият професия „Технологии на фармацевтични и парфюмерийно-козметични 
продукти“ работи с машини, уреди и апарати в различни производства в сферата на 
фармацевтичната и парфюмерийно-козметичната индустрия, осъществява наблюдение и 
контрол на технологичните процеси. В случаи на констатирани отклонения в параметрите на 
технологичния процес и дефекти в крайния продукт той предприема адекватни действия. Под 
ръководството на ръководителя на звеното участва в цялостния производствен процес, следи 
и контролира екипа за правилна експлоатация на оборудването. 
Поема отговорност за: спазване на условия за нормалното протичане на 
технологичните процеси; спазване на изискванията на санитарните норми за здравословни и 
безопасни условия на труд и опазване на околната среда; осигуряване качеството на крайния 
продукт и работата на екипа. Завършилият професия „Технологии на фармацевтични и 
парфюмерийно-козметични продукти“ осъществява връзка между ръководителите и работния 
екип в съответствие със структурата и изискванията на предприятието. 
За успешно упражняване на професията придобилият трета степен на професионална 
квалификация трябва да изпълнява отговорно задълженията си, да е прецизен и точен при 
изпълнение на трудовите дейности, отговорен към екипа, който ръководи, да общува 
безконфликтно и своевременно да решава проблемни ситуации, възникнали в процеса на 
работа. 
В химическите производства част от производствените задачи се извършват чрез 
компютърни програми, което изисква той отлично да познава етапите на технологичните 
процеси и режимите на работа, да реагира адекватно на промените, спазвайки спецификата на 
технологията. 
Специалистът трябва да разбира и да интерпретира резултатите от химичните анализи, 
да разбира функционирането на уредите, използвани за провеждане на анализите, да познава 
стандартите за качеството на продукцията. Той проверява верността на резултатите и прави 
отчет за анализите. 
Сложността на операциите, които извършва специалистът по професия „Технологии на 
фармацевтични и парфюмерийно-козметични продукти“, зависи от спецификата на 
производствените процеси. Производствените процеси обикновено са непрекъснати, което 
определя в голяма степен спецификата на неговата работа. Оттук произтича едно от